Jack Mercer

Jack Mercer (født 13. januar 1910 i New York, død 4. desember 1984 i Queens) var en stemmeskuespiller og animatør fra USA. Han er mest kjent for å ha gitt stemme til Skipper'n.

Mercer starta i tegnefilmbransjen som animatørassistent ved Fleischer Studios. Han likte å imitere stemmer, blant annet stemmen til Billy Costello, som var den opprinnelige Skipper'n (fra 1933). Da Costello røyk uklar med studioet, fikk Mercer prøve seg, og debuten var i filmen King of the Mardi Gras i 1935. Etter dette hadde han rollen i tallrike filmer og tv-show fram til 1978.

Mercer hadde også mange andre stemmer, blant annet samtlige roller i Felix the Cat-filmer produsert i 1959 og 1960. Han skreiv også manus, blant annet til mange Skipper'n-episoder.

Han var en periode gift med Margie Hines, som da hadde stemmen til Olivia i Skipper'n-filmene.

 Referanser 

 Eksterne lenker 

 Nekrolog i New York Times

Kategori:Stemmeskuespillere fra USA
Kategori:Personer fra New York City